b'\n_START_ARTICLE_\nJo\xc5\xbee Brojan\n_START_SECTION_\n\xc5\xbdivljenje\n_START_PARAGRAPH_\nJo\xc5\xbee Brojan se je rodil 24. oktobra 1950 v Loki pri Meng\xc5\xa1u, kjer sedaj tudi \xc5\xbeivi s svojo dru\xc5\xbeino. Poleg slu\xc5\xbebe, ki jo opravlja na Letali\xc5\xa1\xc4\x8du Jo\xc5\xbeeta Pu\xc4\x8dnika, pi\xc5\xa1e pesmi in realisti\xc4\x8dno prozo za otroke. Doslej je iz\xc5\xa1lo osem njegovih del za otroke. _NEWLINE_Prvo pesem je napisal leta 1978. Leta 1989 je iz\xc5\xa1la prva zbirka otro\xc5\xa1kih pesmi z naslovom Po\xc4\x8ditnice, ki so bile zve\xc4\x8dine namenjene otrokom, nato so ji sledile: Moji prijatelji (1990), Son\xc4\x8dek kli\xc4\x8de (1992), Modre sanje(1996) in Sne\xc5\xbeinke ple\xc5\xa1ejo (2003). Iz\xc5\xa1lo pa je tudi pet njegovih proznih del: Dom na gri\xc4\x8du (1998), De\xc4\x8dek z druge strani potoka (2000), \xc5\xa0el je sanjam naproti (2005), Navihan\xc4\x8dek s \xc4\x8drnimi lasmi (2011), Dedkove solze (2012) in Narobe svet v de\xc5\xbeeli narobe (2013._NEWLINE_V novembru 2009 je pripravil in uredil tudi monografijo o fran\xc4\x8di\xc5\xa1kanu in slikarju Janku Testenu iz Loke pri Meng\xc5\xa1u, ki jo je izdalo Kulturno dru\xc5\xa1tvo Antona Lobode. Napisal je tudi preko 200 besedil za narodnozabavne ansamble. Pi\xc5\xa1e v ob\xc4\x8dinsko glasilo Meng\xc5\xa1an in tednik Dru\xc5\xbeina. Ustvarja tudi kroniko doma\xc4\x8dega kraja._NEWLINE_Umrl je 23. oktobra 2017, dan pred svojim 67. rojstnim dnevom.\n_START_SECTION_\nPesmi in realisti\xc4\x8dna proza\n_START_PARAGRAPH_\nJo\xc5\xbee Brojan pi\xc5\xa1e otro\xc5\xa1ko in mladinsko knji\xc5\xbeevnost. Med njegovimi pesmimi najdemo uspavanke - Izgubljene copatke, pastirske pesmi - Pastir\xc4\x8dek, rajalne pesmi - Pustni dan in rimanice - Mamica, Za koga sonce sije. Slog njegovega pisanja je enostaven Veseli dimnikar , razumljiv De\xc4\x8dek z druge strani potoka in blizu otro\xc5\xa1kemu do\xc5\xbeivljajskemu svetu Hi konji\xc4\x8dek, hi. V proznih delih (npr. \xc5\xa0el je sanjam naproti) je pogosta tema dru\xc5\xbeinsko \xc5\xbeivljenje na pode\xc5\xbeelju s poudarkom na kr\xc5\xa1\xc4\x8danskih vrednotah. Tematika je vzeta iz doma\xc4\x8dega, va\xc5\xa1kega okolja.'